paragraph_text: Prvi studijski album snimljen je u suradnji s jednim od najboljih domaćih rock producenata - Denykenom. Na albumu „Savršeni svijet“, koji izlazi u izdanju Croatia Records, bend objavljuje 10 autorskih pjesama. Glazbeni kritičari daju visoku ocjenu albumu i svrstavaju ga među najbolje albume 2010. godine. Naslovnim singlom „Naivac“ bend se predstavlja publici u svibnju 2010. godine. Pjesma zauzima visoka mjesta na top listama. U ranu jesen 2010. godine bend objavljuje drugi singl za pjesmu „Grad“, koja postaje najveći jesenski hit u Hrvatskoj. Pjesma u vrlo kratkom roku osvaja prva mjesta u više od 20 gradova širom Hrvatske.